มุมมองไตรมาส 3 ปี 2016 (11-15 กรกฎาคม 2559) โดย ดร.วิศิษฐ์ องค์พิพัฒนกุล - FINNOMENA
26 ส.ค. 2560

มุมมองในไตรมาส 3 ปี 2016 (11-15 กรกฎาคม 2559)
ในที่สุด Consensus หรือความเห็นนักลงทุนส่วนใหญ่มีมุมมองเป็นไปอย่างที่ได้คิดไว้ คือ Rally สู่ระดับ 1,500 หลัง Brexit และ Brexit จะมีฟันด์โฟลว์ไหลสู่ตลาด Emerging Market และอาจจะเป็นช่วงที่สภาพคล่องสูงสุดของ Emerging Market ใน 1 สัปดาห์ที่ผ่านมา นักลงทุนต่างประเทศซื้อพันธบัตร 1.5 หมื่นล้านบาท ซื้อหุ้น 5.7 พันล้านบาท
ตลาดหุ้นทั่วโลก ภายหลัง Brexit ปรับตัวเพิ่มขึ้น 3-7% โดยตลาดลาตินและอเมริกาใต้ปรับตัวเพิ่มขึ้น 7%
ยังคงมองว่าตลาดหุ้น EM ใน Asia ยังคง Outperform เนื่องจากมีมูลค่าถูกกว่า Developed Market ในแง่ EV/EBITDA ขณะเดียวกันมี Dividend Yields สูงกว่าสิ่งที่เป็น Catalysis ที่สำคัญของตลาดไทย คือ การที่บริษัทจดทะเบียนมีสถานะเงินสดที่สูง ทำให้ Dividend Yields ของตลาดหุ้นไทยน่าสนใจ (3.3% ซึ่งอยู่ในโซนสูงของตลาดเอเชีย) ผลตอบแทนพันธบัตรของรัฐบาลไทยยังต่ำสุดในประวัติศาสตร์ ซึ่งผลต่างระหว่างผลตอบแทนเงินปันผลของ SET และเงินฝากระยะ 1 ปี ต่างกันสูงสุดในระยะ 2 ปี ทำให้สภาพคล่องที่เพิ่มขึ้นภายในประเทศ มี risk appetite ในตลาดทุน ทำให้หุ้นมีความน่าสนใจ สิ่งที่สำคัญที่สุดของตลาดหุ้นไทยคือ ผลการดำเนินงานในไตรมาส 2 ซึ่งเป็นตัวตัดสินทิศทางตลาดหุ้นไทย
นักลงทุนต่างประเทศมองว่า ตลาดหุ้น USA มี Valuation ที่แพง และ Bond Yield มีโอกาสที่จะปรับตัวเพิ่มขึ้น ในขณะที่ดอกเบี้ยนโยบายปรับตัวลดลง สิ่งนี้นำไปสู่การเคลื่อนย้ายเงินทุนจากตลาดพันธบัตรมาสู่หุ้น ค่าเงิน Yen ที่แข็งมาสู่ที่ 102-103 Yen/US$ ทำให้หุ้นญี่ปุ่นไม่น่าสนใจ สิ่งต่างๆ เหล่านี้ทำให้ตลาดไทยน่าสนใจ
ด้านตลาดทุนยุโรป รัฐบาลอิตาลียังคงเจรจากับ European Commission ในเรื่องของ Bank Bailout เนื่องจากอิตาลีมีหนี้เสียอยู่ 193,000 ล้านยูโร (60-70% ที่เป็น Default) ซึ่งจะนับเป็นราว 25% ของ GDP อิตาลี ทำให้ Bank ในอิตาลีอาจต้องเพิ่มทุนเกือบ 40,000 ล้านยูโร (เทียบเท่ากับ 3% ของ GDP) สิ่งนี้อาจเป็นแรงกดดันตลาดทุนโลก และตลาดทุนไทยอาจจะมีแนวต้านสั้นๆที่ระดับ 1,480 และอาจจะ Consolidate และ Breakout ในภายหลัง
ตัวเลข Non-Farm Payroll หรือ NFP ในเดือนมิถุนายนปรับตัวเพิ่มขึ้น 287,000 ตำแหน่งสูงกว่า Consensus ที่คาดไว้ประมาณ 180,000 ตำแหน่งเท่านั้น แต่การปรับตัวเพิ่มขึ้นของ NFP กลับไม่ทำให้ Bond Yield เพิ่มขึ้น ตลาดหุ้นในเอเซียยังคงอยู่ในภาวะ Search For Yields
การลงทุนในช่วงที่มี Liquidity สูง แต่เศรษฐกิจยังไม่ฟื้นตัวเต็มที่ (Small growth เช่น GDP 3% ดังเช่นในช่วงนี้) จะเป็นลักษณะ Rotation ไปสู่หุ้นที่ Laggard และเป็นราย Sectors แทน เพราะฉะนั้นหุ้นจะไม่สามารถปรับตัวขึ้นประเภท Across the Board ได้ (ขึ้นยกแผง)
สิ่งที่น่ากังวลคือ การที่ดอกเบี้ยปรับตัวลดลงมากแต่เศรษฐกิจยังฟื้นตัวไม่เต็มที่ ถือเป็นสัญญาณที่ไม่ดี (Bad Sign) และเป็นไปลักษณะนี้ทั่วโลก และมองว่านโยบายการเงินของ BoJ ผ่าน Abenomics จะเป็นการขยายในส่วนที่เป็นนโยบายการคลัง หรือ Fiscal QE
เราได้เห็นการที่ หุ้นกลุ่มโครงสร้างพื้นฐานที่เป็นต้นน้ำ เช่น กลุ่มรับเหมา และกลุ่มวัฏจักรของราคาไก่ ได้ Outperform
หุ้นที่มี Business Model ที่เป็น Capital light (ใช้เงินทุนน้อย) แต่เน้นไปที่การจับเทรนด์ของการเปลี่ยนแปลงการบริโภค (Customer Behavior) จะ Outperform
หุ้นที่เป็นโครงสร้าง Duopoly ทีมี ROCE และ EBIT สูง จะ Outperform
มองว่า กลุ่มวัสดุก่อสร้างที่เป็นโครงสร้างพื้นฐานและ กลุ่มธนาคารจะได้อานิสงส์ของเงินทุนไหลเข้าไปใน Phase ถัดไป
ที่มาบทความ : https://www.facebook.com/460106474094906/photos/a.460987304006823.1073741828.460106474094906/873587289413487/?type=3&theater
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้